Υποστήριξη Επιχειρηματικών Διεργασιών Πωλήσεων και Παραγωγής με χρήση ERP Ανοιχτού Κώδικα
Creators: name: Αντωνίου, Παναγιώτα Σπυρίδωνος
Publisher: name: Aristotle University of Thessaloniki
Year: 2016
Subjects: Ανοιχτός κώδικας
Επιχειρηματικές διεργασίες
ERP
Open source
Business process

description: Στο πρώτο μέρος, γίνεται βιβλιογραφική αναφορά στα μεγάλα οφέλη που μπορεί να αποκομίσει μία επιχείρηση από τη χρήση ενός λογισμικού ανοιχτού κώδικα και στη σπουδαιότητα της εγκατάστασης ενός ERP συστήματος, αλλά και εισάγεται η έννοια των επιχειρηματικών διεργασιών και αναλύονται ορισμένες από αυτές, σε τομείς που θα εξεταστούν στο δεύτερο μέρος. Ένας μεγάλος οργανισμός αποτελείται από πολλά διαφορετικά τμήματα, τα οποία χρησιμοποιούν διαφορετικά πληροφορικά συστήματα και μέσα στα οποία υπάρχουν διασκορπισμένες διάφορες πληροφορίες. Τα ERP λογισμικά δίνουν τη λύση, προσφέροντας ένα ενιαίο πληροφοριακό σύστημα για το συντονισμό και την ολοκλήρωση των βασικών επιχειρηματικών διεργασιών σε όλη την έκταση του οργανισμού. Οι πληροφορίες που ήταν προηγουμένως διασκορπισμένες στους διάφορους τομείς της εταιρείας, τώρα είναι διαθέσιμες σε όλη την έκταση της επιχείρησης. Στη συνέχεια, γίνεται αναφορά στη σημαντικότητα της εγκατάστασης ενός ERP συστήματος, στα πολλά πλεονεκτήματα που προσφέρει στον οργανισμό που θα προβεί σε αυτή τη λύση, αλλά και τα στάδια για την επιλογή του κατάλληλου λογισμικού και οι φάσεις υλοποίησής του. Η εγκατάσταση ενός νέου ή αλλαγή ενός υπάρχοντος ERP συστήματος προϋποθέτει σχεδόν πάντα να έχει προηγηθεί ανασχεδιασμός των επιχειρηματικών διεργασιών. Το βιβλιογραφικό κομμάτι συμπληρώνεται και κλείνει με την αναφορά στο Odoo, το ERP ανοιχτού κώδικα που χρησιμοποιήθηκε για να προσφέρει μία ολοκληρωμένη λύση σε μία πραγματική βιομηχανική επιχείρηση. Το Odoo επιλέχθηκε μετά από σύγκριση διαφόρων ERP λογισμικών ανοιχτού κώδικα, αφού αποτελεί το πιο ευρέως διαδεδομένο, γεγονός που μπορεί να εγγυηθεί τη συνέχισή του και την εύκολη υποστήριξη μέσω της κοινότητας των χρηστών ή και μέσω των πολλών συνεργατών, που παρέχουν υπηρεσίες υποστήριξης του, ανά τον κόσμο. Επιπρόσθετα, το Odoo χρησιμοποιείται από μεγάλες εταιρείες, όπως η Danone, η Singer, η Toyota Material Handling, η Hyundai και η WWF. Το δεύτερο μέρος αποτελείται από το πρακτικό κομμάτι. Σε αυτό, γίνεται ανάλυση των επιχειρηματικών διεργασιών της επιχείρησης και παρουσιάζεται πως αυτές υποστηρίζονται από το Odoo. Οι τομείς οι οποίοι εξετάζονται είναι οι πωλήσεις, η διαχείριση των αποθεμάτων, οι επισκευές και η παραγωγή. Η συγκεκριμένη ανάλυση και παρουσίαση της υποστήριξης των επιχειρηματικών διεργασιών της εταιρείας από το Odoo, γινόταν σταδιακά στα στελέχη της. Μέσα από αυτές τις παρουσιάσεις προέκυπταν και διάφορες επιπρόσθετες απαιτήσεις, οι οποίες και καταγράφηκαν και γίνεται προσπάθεια για την κάλυψή τους. Στη συνέχεια χρησιμοποιήθηκε η μέθοδος Use Case Points (UCP), για να γίνει μία εκτίμηση του λογισμικού, και πιο συγκεκριμένα για τα κομμάτια του κώδικα στα οποία πρέπει να επέμβει προγραμματιστής για να συμφωνούν με τις πρόσθετες απαιτήσεις της εταιρείας. Η μέθοδος αυτή, βασίζεται στις απαιτήσεις για το σύστημα και γράφεται χρησιμοποιώντας περιπτώσεις χρήσης. Το μέγεθος του λογισμικού υπολογίζεται με βάση τα στοιχεία των περιπτώσεων χρήσης του συστήματος, λαμβάνοντας υπόψη τις τεχνικές και περιβαλλοντικές παραμέτρους. Η μέθοδος UCP, μπορεί στη συνέχεια να χρησιμοποιηθεί για τον υπολογισμό της εκτιμώμενης προσπάθειας για ένα έργο.
description: In the first part, there is a bibliographic reference to the great benefits that an enterprise can be reaped from the use of open source software and the importance of the installation of an ERP system, but also introduces the concept of business processes and some of them are analyzed, in areas that will examined in the second part. A big company consists of many different departments, which have their information systems and their information, which are scattered. The ERP software gives the solution, offering a single information system for the coordination and integration of basic business processes throughout the organization. The information that was previously scattered in various areas of the company, is now available throughout the enterprise. Then, reference is made to the importance of the installation of an ERP system, the many advantages offered by the company which will proceed with this solution, and the steps for the selection of appropriate software and the phases of implementation. Installing a new or change an existing ERP system requires almost always preceded by reengineering business processes. The bibliographic piece completed and closes with the reference to Odoo, the ERP open source used to provide a complete solution to a real industrial enterprise. Odoo selected after comparing different ERP open source software, since it is the most widespread, which can guarantee the continuation and easy support through the user community or through the many partners who provide support services at the world. Additionally, Odoo used by large companies such as Danone, and the Singer, the Toyota Material Handling, Hyundai and WWF. The second part consists of the practical part. In this, there is an analysis of the business processes of the company and shows how they are supported by Odoo. The areas which are considered are sales, inventory management, repairs and production. This analysis and presentation of the support of the company's processes from Odoo, gradually became its executives. Through these presentations arise and a number of additional requirements, which were recorded and an attempt is made to cover them. Then the method Use Case Points (UCP) was used to make an estimate of the software, in particular for pieces of code that must intervene developer to comply with the additional requirements of the company. This method based on the requirements for the system and is written using use cases. The software size is calculated on the basis of system use cases, taking into account technical and environmental parameters. The UCP method can then be used to calculate the estimated effort for a project.